נוסח המודעה בעיתון יומי ישראלי, עיתון יומי/שבועון בערבית ואתר האינטרנט (הכל דרך לשכת הפרסום הממשלתית):

מכרז פומבי מס' 18/10 למתן שירותי יעוץ לקידום פיתוח כלכלי מקומי ברשויות מקומיות ממגזר המיעוטים


1. משרד ראש הממשלה -  הרשות לפיתוח כלכלי של מגזר המיעוטים (להלן: "המשרד") מעוניין לקבל הצעות למתן שירותי יעוץ לקידום פיתוח כלכלי מקומי במספר רשויות מקומיות ממגזר המיעוטים, זאת במסגרת יישום החלטת ממשלה 1539 מיום 21.03.2010. השירותים יכללו בין היתר, גיבוש והכנת תוכנית לפיתוח כלכלי עירוני וליווי פרויקטים נבחרים לכדי מימוש, הכל כמפורט במסמכי המכרז (להלן: "השירותים").
1. תקופת ההתקשרות עם המציע/ים הזוכה/ים תהיה, לשנה ממועד חתימת ההסכם. למשרד תשמר האופציה להאריך את ההתקשרות בשתי תקופות נוספות בנות שנה כל אחת. 

1. תנאי סף להשתתפות במכרז
רשאים להגיש הצעות מציעים העומדים בתנאי הסף המפורטים להלן: 

על המציע, כהגדרתו במסמכי המכרז, להתחייב להעמיד לרשות המשרד, לשם ביצוע השירותים, צוות של 2 אנשי מקצוע כדלקמן או שהמציע בעצמו יעמוד בכל תנאי הכשירות המפורטים להלן:
0. יועץ כלכלי העומד בתנאים המצטברים הבאים:
0. בעל ניסיון קודם של 3 שנים, לפחות, במתן שירותי יעוץ כלכלי ו/או תכנון עירוני לרשויות מקומיות/ תאגידים עירוניים/ גופים ממשלתיים/ משרדי ממשלה.
למען הסר ספק הכנת תוכניות הבראה לא תיחשב לצורך ניסיון בתחום הייעוץ הכלכלי לצורך מכרז זה. 
0. בעל תואר בכלכלה או מנהל עסקים ממוסד אקדמי המוכר בישראל.
0. ב - 5 השנים האחרונות, היועץ הכלכלי ביצע לפחות 3 פרויקטים עבור רשויות מקומיות/ משרדי ממשלה/ חברות ותאגידים עירוניים, בתחומי הפיתוח הכלכלי ו/או העירוני.
	למען הסר ספק הכנת תוכניות הבראה לא תיחשב כפרויקט התחום הפיתוח הכלכלי ו/או העירוני לצורך מכרז זה.
0. יועץ להובלת פרויקטים (להלן – הפרויקטור) העומד בתנאים המצטברים הבאים: 
1. בעל ניסיון קודם של 3 שנים לפחות בניהול או בהובלת פרוייקטים.
1. בעל תואר  אקדמי המוכר בישראל.
1. ב-3 השנים האחרונות, הפרויקטור ביצע עבודת ניהול והובלת פרוייקט אחד, לפחות, בתחום הפיתוח הכלכלי/ אורבני, שסך היקף הפרויקט הכספי הוא 5 מליון ₪ לפחות. 

על המציע לצרף ערבות להצעה / המחאה בנקאית בסך 18,500₪ כמפורט במסמכי המכרז.
במידה והמציע הנו גוף מואגד עליו לנהל ספרי חשבונות בהתאם לחוק עיסקאות גופים ציבוריים, התשל"ו – 1976 ועל פי כל דין.
במידה והמציע הנו גוף מואגד, לא קיימת בדוחות הכספיים המבוקרים לשתי שנות המס האחרונות אזהרה על המשך קיומו של התאגיד כ"עסק חי".
המציע (ואם המציע הוא תאגיד – מנהליו ובעלי השליטה), לא הורשע בעבירה שנושאה פיסקאלי, או בעבירות לפי סעיפים 290 עד 297, 383 עד 393 ו- 414 עד 438 לחוק העונשין, התשל"ז – 1977, זולת אם חלפה תקופת ההתיישנות לפי חוק המרשם הפלילי ותקנת השבים, התשמ"א – 1981.
המציע רכש את מסמכי המכרז תמורת 200 ₪. מציע שרכש את מסמכי מכרז 19/09- שבוטל, יוכל לקבל את מסמכי המכרז הנוכחי כנגד הצגת קבלה המעידה על כך שרכש את מסמכי המכרז - שבוטל.


1. המעוניינים לרכוש את מסמכי המכרז ישלמו 200 ₪ (שלא יוחזרו) לזכות חשבון ע"ש משרד ראש הממשלה המתנהל בבנק הדואר (09) סניף ראשי (001) חשבון 50047.  לשם קבלת מסמכי המכרז יש ליצור קשר בטלפון 02-6705504 (כנגד הצגת שובר תשלום נפרע בסכום הנ"ל, חתום בחותמת בנק הדואר), בימים א'-ה', בין השעות 9:00-14:00. ניתן לעיין במסמכי המכרז בדף הבית של הרשות לפיתוח כלכלי בכתובת www.pmo.gov.il/arabeco  , באתר של מינהל הרכש  או לאחר תאום טלפוני מוקדם.
1. שאלות ובקשות להבהרות יש לשלוח לפקס מס' 5634389 – 02  עד ליום 14.6.2010 בשעה  14:00. יצוין כי תשובות והבהרות שלא ניתנו בכתב לא יחייבו את המשרד. 
1.  הצעות למכרז יש להגיש, בשפה העברית בלבד, לא  יאוחר מיום 23.6.2010 בשעה 12:00, לתיבת המכרזים של משרד ראש הממשלה, הממוקמת בכניסה לבניין המשרד, ברחוב קפלן 3, ירושלים.


לנוסח בערבית יש להוסיף את המשפט הבא:
"המכרז פורסם גם בעיתונות בשפה העברית והנוסח הקובע הוא הנוסח המתפרסם בשפה עברית"

